钦定古今图书集成/理学汇编/学行典/第177卷 > 礼记 > 《内则》
## 钦定古今图书集成/理学汇编/学行典/第177卷 > 礼记 > 《内则》

后王命冢宰降德于众兆民。

〈陈注〉冢宰掌邦治，而治国者必先齐家，降德者，下其德教于民也。孝为德之本，故首言子事父母之道。

“子事父母，鸡初鸣，咸盥漱，栉縰笄总，拂髦，冠緌缨端
韠绅搢笏。”

〈陈注〉盥，洗手也。漱，涤口也。栉，梳也。縰，黑缯。韬发者，以縰韬发，作髻讫，即横插笄以固髻总，亦缯为之，以束发之本，而垂馀于髻后，以为饰也。拂髦，振去髦上之尘也。髦用发为之，象幼时剪发为之形。此所陈皆以先后之次，栉讫加縰，次加笄，加总，然后加髦著冠，冠之缨结于颔下，以为固结之。馀者下垂，谓之緌端，元端，服也。衣用缁布而裳不同。上士元裳，中士黄裳，下士杂裳也。服元端著韠，又加绅，大带也。搢，插也，插笏于带中。韠以韦为之，古者席地而坐，以临俎豆，故设蔽膝以备濡渍。韠之言蔽也，在冕服谓之绂，他服则谓之韠。项氏曰：“髦者，以发作伪髻，垂两眉之上，如今小儿用一带连双髻，横系额上是也。”

左右佩用。左佩纷帨刀砺小觿金燧。

〈陈注〉所佩之物，皆是备尊者使令之用。纷以拭器，帨以拭手。皆巾也。刀砺，小刀与砺石也。觿状如锥，象骨为之。小觿，所以解小结者。金燧，用以取火于日中者。

右“佩玦捍、管、遰、大觿，木燧。”

〈陈注〉玦，射者，著于右手。大指，所以钩弦而开弓体也。捍，拾也，韬左臂而收拾衣袖以利弦也。“管、笔𫸩”，其形制未闻。遰，刀室也。大觿，所以解大结。木燧，钻火之器，晴则用金燧以取火，阴则用木燧以钻火也

〈陈注〉偪，《诗》所谓邪幅也。偪束其胫，自足至膝，故谓之偪也。綦，屦头之饰，即絇也。著，犹施也。朱子曰：“綦，鞋口带也。”古人皆旋系，今人只从简易，缀之于上，如假带然。

妇事舅姑，如事父母。“鸡初鸣咸盥漱，栉縰笄总衣绅。”

〈陈注〉笄，今之簪也。《衣绅》元端绡衣之上加绅带，士妻之服也。

左佩纷帨刀砺小觿金燧，右佩箴管线纩，施縏袠大
觿木燧，衿缨綦屦，以适父母舅姑之所。

〈陈注〉箴管，箴在管中也。縏袠，皆囊属，施縏袠者为贮。箴，线纩也。衿，结也。缨，香囊也。

及所，下气，怡声，问衣，燠寒，疾痛痾痒，而敬抑搔之。出
入，则或先或后，而敬扶持之。进盥，少者奉槃，长者奉
水。请沃盥。盥卒，授巾。问所欲，而敬进之，柔色以温之。

〈陈注〉痾，疥也。抑按搔摩也。温，承藉之义，谓以柔顺之色承藉尊者之意。

𫗴酏酒醴芼羹菽麦蕡稻黍粱，秫唯所欲。

〈陈注〉𫗴，厚粥。酏，薄粥也。芼羹，以菜杂肉为羹也。蕡，大麻子。

枣栗饴蜜以甘之，堇荁枌榆，免薨滫瀡以滑之，脂膏
以膏之，父母舅姑必尝之而后退。

〈陈注〉饴，饧也。堇，菜名。荁似堇而叶大。榆之白者名枌免，新鲜者。薨，干陈者。言堇、荁、枌、榆四物，或用新，或用旧也。滫，《说文》：“久泔也。”瀡，滑也。滫瀡，滫之滑者也。凝者为脂，释者为膏。甘之、滑之、膏之，皆谓调和饮食之味也。此篇所记饮食珍羞诸物，古今异制，风土异宜，不能尽晓，然亦可见古人察物之精，用物之详也。

男女未冠笄者，鸡初鸣，咸盥漱、栉縰、拂髦、总角、衿缨，
皆佩容臭。昧爽而朝，问“何食饮矣？”若已食则退，若未
食，则佐长者视具。

〈陈注〉总角，总聚其发而结束之为角，童子之饰也。容臭，香物也，助为形容之饰，故言容臭，以缨佩之，后世香囊即其遗制。昧，晦也。爽，明也。昧爽，欲明未明之时。

凡内外，鸡初鸣，咸盥漱衣服，敛枕簟，洒扫室堂及庭，
布席，各从其事。孺子蚤寝晏起，唯所欲食，无时。由命
士以上，父子皆异宫。昧爽而朝，慈以旨甘；日出而退，
各从其事。“日入而夕，慈以旨甘。”

〈陈注〉慈，爱也，谓敬爱其亲，故以旨甘之味致其爱。“各从其事”者，各治其所当为之事也。晚朝为夕，郑氏曰：“异宫崇敬也。”

父母舅姑将坐，奉席请何乡；将衽，长者奉席请何趾，
少者执床与坐，御者举几，敛席与簟，县衾箧枕，敛簟
而襡之。

〈陈注〉将坐，旦起时也。衽，卧席也。将衽，谓更卧处也。床，安身之几。坐，非今之卧床也。将坐之时，少者执此床以与之坐。御，侍者举几进之，使之凭以为安卧。必簟在席上，旦起则敛之，而簟，又以襡韬之者，以亲身恐秽污也。衾则束而悬之，枕则贮于箧也。

父母舅姑之衣衾、簟席、枕几，不传杖屦，祗敬之，勿敢
近。敦牟卮匜，非馂“莫敢用与恒食饮，非馂莫之敢饮
食。”

〈陈注〉传“移也”，谓此数者，每日置之有常处，子与妇不得辄移置他所也。近，谓挨偪之也。敦与牟，皆盛黍稷之器。牟，读为堥，土釜也。此器则木为之，象土釜之形耳。卮酒器。匜，盛水浆之器。此四器皆尊者所用，子与妇非馂，其馀无敢用此器也。与，及也。及，尊者所常食饮之物。子与妇非馂，馀不敢擅饮食之也。

父母在，朝夕恒食，子妇佐馂，既食恒馂。父没母存，冢
子御食，群子妇佐馂如初。旨甘柔滑，孺子馂。

〈陈注〉“佐馂”者，劝勉之使食，而后馂其馀也。“既食，《恒馂》”者，尽食其常食之馀也。御食，侍母食也。如初，如父在时也。

在父母舅姑之所，有命之应唯敬对，进退周旋慎齐，
升降、出入、揖游，不敢哕噫、嚏咳、欠伸、跛倚、睇视，不敢
唾洟。

〈陈注〉应之辞唯为恭。哕，呕逆之声也。气乏则欠，体疲则伸。偏任为跛，依物为倚。睇视，倾视也。洟，自鼻出者。

寒不敢袭，痒不敢搔。不有敬事，不敢袒裼，不涉不撅，
亵衣衾，不见里。

〈陈注〉“袭”，重衣也。袒与裼皆礼之敬，故非敬事不袒、裼也。不因涉水，则不揭裳，不见里，为其可秽。

《父母》唾洟不见，冠带垢，和灰请漱，衣裳垢，和灰请澣。
衣裳绽裂，纫箴请补缀。

〈陈注〉《唾洟不见》，谓即刷除之，不使见示于人也。漱澣皆洗濯之事。和灰，如今人用灰汤也，以线贯针为

纫

垢燂汤请洗。少事长，贱事贵，共师时。

〈陈注〉燂，温也。潘，淅米汁也。靧，洗面也。共帅时，皆循是礼也。

子妇“孝者敬者，父母舅姑之命，勿逆勿怠。”

〈陈注〉子而孝，父母必爱之；妇而敬，舅姑必爱之。然犹恐其恃爱而于命或有所违，故以“勿逆勿怠”为戒。

若饮食之，虽不耆，必尝而待；加之衣服，虽不欲，必服
而待。

〈陈注〉“尝而待”，“服而待”，皆谓俟尊者察其不耆不欲而改命之，则或置之，或藏去，乃敢如己意也。

加之事人代之，“己虽弗欲，姑与之，而姑使之”，而后复
之。

〈陈注〉尊者任之以事，而己既为之矣，或念其劳，又使他人代为己意，虽不以为劳而不欲其代，然必顺尊者之意而姑与之。若虑其为之不如己意，姑教使之，及其果不能而后己复之也。

子妇有勤劳之事，虽甚爱之，姑纵之，而宁数休之。

〈陈注〉谓虽甚爱此子妇而不忍其劳，然必且纵使为之，而宁数数休息之，必使终竟其事而后已，不可以姑息为爱而使之不事事也。

子妇未孝未敬，勿庸疾怨。姑教之，若不可教，而后怒
之。不可怒，子放妇出而不表礼焉。

〈陈注〉《庸》，用也。怒之，谴责之也。不可怒，谓虽谴责之而不改也。虽放逐其子，出弃其妇，而不表明其失礼之罪，示不终绝之也。

父母有过，下气怡色，柔声以谏。谏若不入，起敬起孝。
说则复谏，不说，“与其得罪于乡党州闾，宁孰谏？”父母
怒，不说，而挞之流血，不敢疾怨，起敬起孝。父母有婢
子，若庶子庶孙，甚爱之，虽父母没，没身敬之不衰。子
有二妾，父母爱一人焉，子爱一人焉，由衣服饮食，由
执事，毋敢视父母所爱，虽父母没，不衰。子甚宜其妻，
父母不说。出子不宜其妻，父母曰：“是善事我子，行夫
妇之礼焉，没身不衰。父母虽没，将为善，思贻父母令
名，必果；将为不善，思贻父母羞辱，必不果。”舅没则姑
老，冢妇所祭祀宾客，每事必请于姑介妇请于冢妇。

〈陈注〉《老》，谓传家事于长妇也。然长妇犹不敢专行，故祭祀宾客之事必禀问焉。

舅姑使冢妇，毋怠不友，无礼于介妇。“舅姑若使介妇，
毋敢敌耦于冢妇。不敢并行，不敢并命，不敢并坐。凡
妇不命适私室，不敢退。妇将有事，大小必请于舅姑。
子妇无私货，无私畜，无私器，不敢私假，不敢私与。”

又

《曾子》曰：“孝子之养老也。乐其心不违其志。乐其耳目。
安其寝处。以其饮食忠养之。孝子之身终终身也者。
非终父母之身终其身也。是故父母之所爱亦爱之。
父母之所敬亦敬之。至于犬马尽然。而况于人乎。”

〈陈注〉“乐其心”，喻父母于道也；“不违其志”，能养志也。